**Centrálny register evidencie umeleckej činnosti (CREUČ) – Harmonogram evidencie a kontrola zaevidovaných výstupov, opráv, pripájanie chýbajúcich podkladov** **spracovateľmi a kontrola odbornými garantmi VŠ – pre rok 2018** (obdobie od 22. 6. 2018 – 31. 01. 2019)

**Otvorenie CREUČ od 22. 6. 2018 do 31. 1. 2019**

**Centrálny register** **pre evidenciu výstupov umeleckej činnosti** **vykazovacieho obdobia 2018** **bol otvorený 22. 6. 2018.**

**Od 22. 6. 2018 do 31. 1. 2019** majú **spracovatelia** **z akademických knižníc a poverené osoby** (ďalej len „spracovateľ EUCA“) možnosť evidovať umelecké výstupy za rok 2018, realizovať **kontroly, opravy, úpravy, prípadne vymazanie duplicitných alebo nesprávne zaevidovaných záznamov, pripájanie kompletnej sprievodnej dokumentácie a umelecko-pedagogickej charakteristiky autora** (ďalej len „UPCH autora“).

**Pri evidovaných výstupoch je potrebné skontrolovať splnenie podmienky 100% pracovného úväzku zamestnanca VŠ a dennú formu štúdia študentov študijných programov tretieho stupňa štúdia v čase konania výstupu. Pri nesplnení tejto podmienky môže MŠVVaŠ SR uplatniť sankcie.**

Pri podkladoch je potrebné overiť aj platnosť a relevantnosť zadaných internetových odkazov ku každému záznamu, v ktorom sa odkaz nachádza. Odporúčame nasnímať celú obrazovku zverejneného výkonu na internete formou screenshotu, v ktorom bude jednoznačne uvedené meno autora, podujatie alebo vykazované dielo, interpretačný výkon alebo autorský výstup, dátum zverejnenia a inštitúcia. **Nasnímané obrazovky stránok z webu je potrebné priložiť formou prílohy do príslušného poľa evidenčného formuláru pre daný záznam** (podrobne pozri: *Spoločné pravidlá CREUČ. Metodické pokyny – vykazovacie obdobie 2018, časť 8.4 Odkaz na internetový zdroj, s. 20).*

**Od 2. 7. 2018 do 31. 1. 2019** majú aktivované prístupové práva aj **odborní garanti za VŠ.** Po zaevidovaní výstupov spracovateľom EUCA má odborný garant prístup k výstupom na úrovni čítania, má prístup k priloženej dokumentácii, vrátane UPCH autora, dáva návrhy na úpravu a opravu záznamu a adekvátnosť pripojenej dokumentácie záznamov voľbou tlačidla “Návrh na úpravu“. Takisto môže pomocou príslušných tlačidiel stiahnuť PDF formát záznamu a prílohy k záznamu. Odborný garant za VŠ pri kontrole zaevidovaných umeleckých výstupov CREUČ za rok 2018 spolupracuje so spracovateľom EUCA .

**Záznamy bez pripojenej relevantnej a jednoznačne vypovedajúcej dokumentácie nebudú zaradené do ďalšieho hodnotenia a procesu verifikácie** (podrobne pozri: *Spoločné pravidlá CREUČ. Metodické pokyny – vykazovacie obdobie 2018, časť Dokumentácia predkladaná autorom výstupu umeleckej činnosti, s. 16-20)*

**Do 31. 1. 2019** je dôležité skontrolovať **správnosť zvoleného formulára** v jednotlivých druhoch umeleckej činnosti týkajúce sa diela, podujatia, autorského výstupu a interpretačného výkonu (v spornom prípade konzultovať s odborným garantom VŠ) v zmysle metodických pokynov pre rok 2018 (pozri: *Spoločné pravidlá CREUČ. Metodické pokyny – vykazovacie obdobie 2018, časť Štruktúra elektronického formuláru pre zápis výstupu umeleckej činnosti v CREUČ, s. 13)*

**Do 31. 1. 2019 do 24:00 hod. je možné zadávať Návrhy na zaradenie do zoznamov renomovanosti podujatí a inštitúcií v zmysle metodických pokynov** pre rok 2018**.** Predmetné tabuľky: *Návrhy podujatí pre renomovanosť a Návrhy inštitúcií pre renomovanosť* sa nachádzajú v záhlaví evidenčných formulárov.

Pri kontrole kategorizácie zaevidovaného výstupu porovnáva spracovateľ EUCA údaje so zoznamom renomovaných inštitúcií a podujatí platnými pre rok 2018.

Návrhy podujatí a inštitúcií na zaradenie do zoznamu renomovanosti zadané do 31. 1. 2019 budú posúdené Odborným hodnotiteľským orgánom prevádzkovateľa registra pre CREUČ. V opodstatnenom prípade budú zaradené do ročnej aktualizácie zoznamov renomovanosti pre potreby kategorizácie zverejnených výstupov umeleckej činnosti VŠ. **Aktualizovaný zoznam renomovaných podujatí a inštitúcií bude zverejnený na portáli CREPČ/CREUČ na adrese:** [**http://crepc.sk/**](http://crepc.sk/) **v ponuke Pokyny CREUČ.** (Kritériá pre posudzovanie renomovanosti podrobne uvádzajú - *Spoločné pravidlá CREUČ. Metodické pokyny – vykazovacie obdobie 2018, časť Renomovanosť podujatí a inštitúcií – zoznamy, s. 10* a *Pravidlá evidencie v CREUČ – príslušný druh umeleckej činnosti. Metodické pokyny – vykazovacie obdobie 2018*.).

**Ukončenie evidencie v CREUČ**

**Dňa 31. 1. 2019 o 24:00h bude uzatvorený prístup pre spracovateľov (adminuni) a odborných garantov (admingar) z VŠ.** Po tomto termíne bude CREUČ prístupný len povereným osobám prevádzkovateľa registra – CVTI SR.

**31. 1. 2019 o 24:00 hod. ukončenie evidencie a kontroly umeleckých výstupov v rámci vykazovacieho obdobia 2018 vysokými školami** (v zmysle zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov). Po tomto termíne nebude možné vkladať žiadne nové záznamy ani zaevidované záznamy kompletne po obsahovej stránke prepisovať.

**Po 31.1.2019** budú vygenerované predbežné štatistické výstupy za rok 2018 a bude prebiehať kontrola zaevidovaných umeleckých výstupov prevádzkovateľom CREUČ.

Bratislava, 3. 7. 2018

Mgr. Ľudmila Hrčková

vedúca Odboru pre hodnotenie vedy CVTI SR

Lamačská cesta 8/A811 04 Bratislava

 tel.: +421 2 69253143mobil: 0917366281,

e-mail: ludmila.hrckova@cvtisr.sk

www.cvtisr.sk, www.crepc.sk